[{"text_idx": "#000004", "text": "26. augustil Mikkeli muuseumis avatava na\u0308itusega \u201eKonrad Ma\u0308gi. Senina\u0308gemata maalid\u201d tuuakse kohaliku kunstipubliku ette armastatud kunstniku seni eksponeerimata teosed. Maalid on pa\u0308rit erakogudest, mo\u0303ni neist jo\u0303uab siia ka va\u0308lismuuseumide kogust. Na\u0308itusega kaasneb u\u0308limahukas Ma\u0308gi kogu loomingut tutvustav album."}, {"text_idx": "#000005", "text": "Viimastel aastatel on leitud mituku\u0308mmend Konrad Ma\u0308gi (1878\u20131925) teost, mida avalikkus pole veel kordagi na\u0308inud vo\u0303i millega ollakse tuttavad vaid reproduktsioonide kaudu. Teoseid on leitud Eestist, aga ka Kanadast, Rootsist ja mujalt. Na\u0308itus tutvustab publikule esmakordselt seni eksponeerimata maale peaaegu ko\u0303igist kunstniku loomeperioodidest, mis ta\u0308iendavad meie arusaamist Ma\u0308gi pa\u0308randist."}, {"text_idx": "#000006", "text": "\u201eNa\u0308itusega soovime ro\u0303hutada erakogude rolli kunsti talletamisel ja kunstnike loomingust ettekujutuse laiendamisel. Pika uurimisprotsessi tulemusena erakogudest avalikkuse ette toodud Konrad Ma\u0308gi maalide va\u0308ljapanek annab kunstihuvilistele vo\u0303imaluse na\u0308ha teoseid muuseumikeskkonnas, siduda need kunstniku eelnevalt teada olnud loominguga. Teoste ko\u0303rval ko\u0308idavad ta\u0308helepanu ka nendega seotud lood ja loomise konteksti tutvustused. Selliste lugude va\u0308a\u0308rtust hindame ka Johannes Mikkeli kogu puhul, seega moodustab na\u0308itus \u201eKonrad Ma\u0308gi. Senina\u0308gemata maalid\u201d olulise osa Mikkeli muuseumi 25. aastapa\u0308eva ta\u0308histamise programmist,\u201d kommenteerib na\u0308ituse u\u0308ks koordinaatoritest, Mikkeli muuseumi direktor Aleksandra Murre."}, {"text_idx": "#000007", "text": "Na\u0308ituse koordinaator Eero Epner, kes on Ma\u0308gi loomingut po\u0303hjalikult uurinud, kirjeldab ilmuva albumi olulisust kohaliku kunstiloo kontekstis: \u201eUued avastatud to\u0308o\u0308d, ta\u0308psustatud faktid ja tervikuks koondatud u\u0308levaade loomingust vo\u0303iks olla heaks baasiks, millele saab rajada erinevaid to\u0303lgendusi ja lisada andmestikku.\u201d"}, {"text_idx": "#000017", "text": "Oho.ee pakub tasuta online-TV\u2019d, kus saate vaadata meelelahutuslikku sisu, aga ka loomulikult laia valikut uudiseid, artikleid ja intervjuusid, et hoida teid maailmaga kursis."}]